Det første stadionanlegget ble bygget i 1927 og var benyttet av sportorganisasjonen tilknyttet Latvias sosialdemokratiske arbeiderparti. Etter at Sovjetunionen okkuperte Latvia i 1940 og andre verdenskrig var igang falt Daugava stadion ut av bruk frem til freden kom, og en påfølgende rehabilitering tok til i begynnelsen av 1949. Før 1990 var stadions totale tilskuerkapasitet på mer enn 10 000 tilskuere, men etter at tribunene mot nord, øst og sør ble revet i 1999 var den totale kapasiteten i overkant av 5 000.